Током 405. п. н. е. Лисандар је уништио атинску морнарицу у бици код Егоспотама. Атињани више нису имали довољно новца да би изградили нову флоту, па су само могли да чекају. Лисандар је блокирао Атину и са копна и са мора. Пошто су им залихе хране биле на измаку Атињани су послали изасланике на преговоре са спартанским краљем Агисом II, који је логоровао ван зидина. Атињани су Спарти нудили савез, само да им оставе зидине и луку. Агис је тврдио да он нема довољно овлаштења да преговара о миру, па је од Спарте стигло обавештење да Атињани морају да дођу са бољим предлогом, ако желе мир.